CELEX: 42021D0324
Language: sk
Date: 2021-02-19 00:00:00
Title: Rozhodnutie zástupcov vlád členských štátov (EÚ) 2021/324 z 19. februára 2021, ktorým sa vymenúva sudca Všeobecného súdu

24.2.2021   
               
               
                  SK
               
               
                  Úradný vestník Európskej únie
               
               
                  L 64/5
               
            
         ROZHODNUTIE ZÁSTUPCOV VLÁD ČLENSKÝCH ŠTÁTOV (EÚ) 2021/324
         z 19. februára 2021,
         ktorým sa vymenúva sudca Všeobecného súdu
         ZÁSTUPCOVIA VLÁD ČLENSKÝCH ŠTÁTOV EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 19,
         so zreteľom na Zmluvu o fungovaní Európskej únie, a najmä na jej články 254 a 255,
         keďže:
         
                     (1)
                  
                  
                     Na základe článku 7 Protokolu č. 3 o štatúte Súdneho dvora Európskej únie a v dôsledku vymenovania pána Jana PASSERA za sudcu Súdneho dvora je potrebné pristúpiť k vymenovaniu sudcu Všeobecného súdu na zvyšný čas funkčného obdobia pána Jana PASSERA, ktoré trvá do 31. augusta 2025.
                  
               
                     (2)
                  
                  
                     Na uvoľnené miesto bol ako kandidát navrhnutý pán David PETRLÍK.
                  
               
                     (3)
                  
                  
                     Výbor zriadený podľa článku 255 Zmluvy o fungovaní Európskej únie poskytol stanovisko k vhodnosti uvedeného kandidáta vykonávať funkciu sudcov Všeobecného súdu,
                  
               PRIJALI TOTO ROZHODNUTIE:
         
            Článok 1
            Pán David PETRLÍK sa týmto vymenúva za sudcu Všeobecného súdu na obdobie od dátumu nadobudnutia účinnosti tohto rozhodnutia do 31. augusta 2025.
         
         
            Článok 2
            Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            V Bruseli 19. februára 2021
            
               
                  Predseda
               
               N. BRITO